Заключения на Съвета и на представителите на правителствата на държавите-членки, заседаващи в рамките на Съвета, относно работния план за културата за периода 2011—2014 г.

2010/C 325/01

СЪВЕТЪТ НА ЕВРОПЕЙСКИЯ СЪЮЗ И ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ, ЗАСЕДАВАЩИ В РАМКИТЕ НА СЪВЕТА,

ПОСТИГАТ СЪГЛАСИЕ:

Тези приоритети се прилагат с цел да бъдат постигнати конкретни и използваеми резултати, що се отнася до работните групи.

ПРИКАНВАТ КОМИСИЯТА И ДЪРЖАВИТЕ-ЧЛЕНКИ:

ПРИКАНВАТ КОМИСИЯТА И ПРЕДСЕДАТЕЛСТВАТА НА СЪВЕТА:

ПРИКАНВАТ ПРЕДСЕДАТЕЛСТВАТА НА СЪВЕТА:

ПРИКАНВАТ КОМИСИЯТА:

ОЦЕНЯВАТ ПОЛОЖИТЕЛНО:

намерението на Комисията да подкрепи действията на държавите-членки при изпълнението на работния план, изложени в приложение I.

(1) ОВ C 287, 29.11.2007 г., стр. 1.

(2) COM(2010) 390 окончателен.

(3) SEC(2010) 904.

(4) Заключения на Европейския съвет от 17 юли 2010 г. (док. EUCO 13/1/10 REV 1).

ПРИЛОЖЕНИЕ I

Приоритет А: Културно многообразие, междукултурен диалог и достъпна и приобщаваща култура

Европейска програма за култура — насърчаване на културното многообразие и междукултурния диалог (стратегическа цел 1)

Европа 2020 — приобщаващ растеж (приоритет 3)

Участници Области Инструменти и методи на работа Очаквани резултати и ориентировъчен график Държавите-членки: Област № 1: Ролята на художествените и културни публични институции за утвърждаване на: Работна група от експерти от държавите-членки (ОМК) (1). i) по-добър достъп и по-широко участие в културата; Експертите набелязват политиките и добрите практики на публичните художествени и културни институции с цел да насърчат по-добър достъп и по-широко участие в културата, включително на уязвими групи или групи в положение на бедност или социална изолация (2). 2011 г.—2012 г. Набелязване на политиките и наръчник за добри практики за публичните художествени и културни институции. ii) културното многообразие и междукултурния диалог. Експертите набелязват политиките и добрите практики на публичните художествени и културни институции за създаване на пространства, чието предназначение е да подпомагат обмена между културите и социалните групи, по-специално чрез наблягане на междукултурното измерение на наследството, чрез насърчаване на възпитанието за художествено творчество и култура и чрез развитие на междукултурните компетентности. 2012 г.—2013 г. Набелязване на политиките и наръчник за добри практики за публичните художествени и културни институции. Държавите-членки: Област № 2: Развитие на ключова компетентност „чувствителност за културните различия и творческа изява“ (3). Работна група от експерти от държавите-членки (ОМК) (1). Експертите (4) набелязват добрите практики, които трябва да се прилагат за развитие на тази ключова компетентност и за отчитането ѝ в образователните политики, въз основа на познанията и нагласите, изброени в препоръката на Европейския парламент и на Съвета от 18 декември 2006 г. относно ключовите компетентности за образование и обучение през целия живот (5). 2013 г.—2014 г. Наръчник за добри практики за публичните културни и образователни органи на национално и европейско равнище. Комисията: Насърчаване на културно приобщаващи градове. Комисията набелязва добрите практики и инструменти за насърчаване на културно приобщаващи градове, като се основава на резултатите от проектите за управление на многообразието в градовете, съфинансирани от ЕС (6). От 2011 г. нататък. Набелязване на добри практики. Комисията: Насърчаване на многоезичието. Изследване на потенциала на субтитрите за стимулиране на изучаването на чужди езици: изследването има за цел да се прецени по какъв начин и до каква степен използването на субтитри стимулира и улеснява изучаването на чужди езици и допринася за тяхното овладяване, спомагайки за появата на по-благоприятна езикова среда, като същевременно се поставя специален акцент на културното измерение. Окончателният доклад се очаква през второто тримесечие на 2011 г.





Приоритет Б: Културни и творчески индустрии (КТИ)

Европейска програма за култура — насърчаване на културата като творчески двигател (стратегическа цел 2)

Европа 2020 — интелигентен и устойчив растеж (приоритети 1 и 2)

Участници Области Инструменти и методи на работа Очаквани резултати и ориентировъчен график Държавите-членки: Област № 1: Стратегическо използване на програмите на Съюза за подпомагане, в т.ч. на структурните фондове, за стимулиране на потенциала на културата за местно и регионално развитие, както и за стимулиране на ефекти на преливане от КТИ към икономиката в широк смисъл. Работна група от експерти от държавите-членки (ОМК) (7). Като се основават на заключенията на Съвета от 10 май 2010 г. (8) и на изследването на приноса на културата за регионалното и местното развитие, експертите набелязват, сравняват и моделират добри практики в тази област, предназначени за управляващите органи и за операторите от сектора на културата, в частност КТИ. Експертите ще разгледат и „ефектите на преливане“ от културните и творчески индустрии към икономиката в широк смисъл, по-специално от гледна точка на иновациите, както и потенциала за по-рационално използване на програмите на Съюза за подпомагане, за да бъдат стимулирани тези ефекти. 2011 г. Ръководство за политиките. Обсъждане на информационна кампания от европейски мащаб, организирана съвместно от Комисията и държавите-членки с цел да се насърчи включването на културата в политиките за регионално и местно развитие и да се подкрепят стратегиите за интелигентна специализация. Държавите-членки: Област № 2: Стратегии за износ на КТИ и в подкрепа на международното им разпространение. Работна група от експерти от държавите-членки (ОМК) (7). Експертите набелязват добрите практики в областта на международното разпространение и износа на КТИ. 2012 г.—2013 г. Наръчник за добри практики. Държавите-членки: Област № 3: Добри практики в областта на финансовия инженеринг за малките и средни предприятия от културния и творческия сектор. Работна група от експерти от държавите-членки (ОМК) (7). Експертите разработват наръчник, предназначен за субектите, предоставящи финансиране за КТИ, и за ползвателите на това финансиране въз основа на анализ на съществуващите механизми за финансиране и данъчни мерки, извършен в рамките на две изследвания по поръчка на Комисията (9). Работата по тази тема ще отчита и другите дейности в тази област, лансирани на европейско равнище, както е обявено в зелената книга на Комисията, озаглавена „Отключване на потенциала на културните и творческите индустрии“ (10). 2013 г.—2014 г. Наръчник за добри практики и казуси от практиката. Комисията: Действия в отговор на зелената книга „Отключване на потенциала на културните и творческите индустрии“. Комисията ще направи разбор на резултатите от общественото обсъждане и ще публикува до края на 2010 г. анализ на получените разработки с цел през първото полугодие на 2011 г. да бъде предложена инициатива за насърчаване и подпомагане на културните и творческите индустрии. От 2011 г. нататък. Комисията: Създаване на Европейския алианс на творческите индустрии. Комисията създава Европейския алианс на творческите индустрии въз основа на тясно сътрудничество между службите ѝ, в т.ч. ГД „Предприятия и промишленост“. От 2011 г. нататък. Комисията: Насърчаване на културния туризъм като двигател за устойчиво социално и икономическо развитие. В контекста на съобщението на Комисията относно новата политическа рамка за европейския туризъм (11) Комисията установява тясно сътрудничество между службите си, в т.ч. ГД „Предприятия и промишленост“, за насърчаване на развитието на културния туризъм и на свързаните с него индустрии, както и за да се набележат добрите практики за устойчиво управление на културния туризъм, в т.ч. на материалното и нематериалното културно наследство, в интегрираните стратегии за регионално развитие. От 2011 г. нататък.





Приоритет В: Компетентности и мобилност

Европейска програма за култура — насърчаване на културното многообразие и междукултурния диалог и насърчаване на културата като творчески двигател (стратегически цели 1 и 2)

Европа 2020 — интелигентен, устойчив и приобщаващ растеж (приоритети 1, 2 и 3)

Участници Области Инструменти и методи на работа Очаквани резултати и ориентировъчен график Държавите-членки: Област № 1: Програми за подпомагане на мобилността. Работна група от експерти от държавите-членки (ОМК) (12). Като се основават на изследването „Проблеми на мобилността“ от 2008 г., експертите анализират и оценяват програмите и плановете за подпомагане на мобилността, за да открият пречките и проблемите, пред които са изправени малките оператори и младите артисти и специалисти в областта на културата. Те набелязват и добрите практики за преодоляване на тези трудности. 2011 г.—2012 г. Резултати от анализа; набелязване на пречките и на добрите практики. Държавите-членки: Област № 2: Насърчаване на творческите партньорства (13). Работна група от експерти от държавите-членки (ОМК) (12). Експертите набелязват и моделират видовете успешни партньорства и практики, в т.ч. породените от тях положителни ефекти. 2012 г.—2013 г. Ръководство за политиките. Обсъждане на инициатива от европейски мащаб за насърчаване на творческите партньорства, която се изпълнява съвместно от Комисията и национални, регионални и местни партньори от държавите-членки. Държавите-членки: Област № 3: Творчески престои. Работна група от експерти от държавите-членки (ОМК) (12). Експертите набелязват факторите за успех при подготовката, осъществяването и проследяването на творческите престои, като обръщат специално внимание на увеличаването на капацитета за творчески престои и намаляването на дисбаланса между вътрешни и външни престои. Набелязаните добри практики би трябвало да дадат възможност за увеличаване на капацитета както в рамките на ЕС, така и при установяването на творчески престои в трети държави, както и да стимулират създаването на мрежа на равнище ЕС. 2013 г.—2014 г. Наръчник за добри практики при подготовката, организацията и проследяването на творческите престои, при създаването на мрежи и на механизми за подпомагане. Комисията: Набелязване и развитие на компетентностите с помощта на секторните съвети „Култура“ (14). Въз основа на тясно сътрудничество между службите си, в т.ч. ГД „Трудова заетост, социални въпроси и равни възможности“, Комисията проучва възможността за създаване на секторни съвети „Култура“ на равнище ЕС. Тези съвети ще имат за задача да подпомагат разработването на политиките в съответния сектор, като предоставят анализ на очакваното развитие на пазара на труда в този сектор и като спомагат за по-добро задоволяване на нуждите от компетентности в него. От 2011 г. нататък. Обмен на информация и добри практики. Комисията: Насърчаване на медийната грамотност. Изследване на медийната грамотност Изследването изпитва и прецизира критериите за оценка на равнищата на медийна грамотност в държавите-членки в съответствие с разпоредбите на Директивата за аудиовизуалните медийни услуги (15), които предвиждат доклад на Комисията относно равнищата на медийна грамотност в държавите-членки. 2010 г.—2011 г. Комисията: Продължаване на разработването на предложения за информационни стандарти за мобилността. Работна група от експерти, създадена от Комисията, разработва предложения за информационни стандарти въз основа на представените през юни 2010 г. препоръки на експертната група по линия на ОМК (работен план 2008 г.—2010 г.) относно мобилността на работещите в сферата на културата. През 2011 г. Комисията представя предложение за препоръка на Съвета относно информационните услуги за мобилността. 2011 г. Подробно предложение за съдържание и стандарти за информационните и консултантски услуги. Комисията: Анализ на административните практики, свързани с творческата мобилност (в т.ч. визи, данъци и социална сигурност). Комисията организира тематични семинари с участието на представители на публичните органи на държавите-членки, на службите на Комисията и на „крайните потребители“ и улеснява обмена на информация и добри практики. 2011 г.—2014 г. Наръчник за добри практики за националните публични органи.





Приоритет Г: Културно наследство, включително мобилност на колекциите

Европейска програма за култура — насърчаване на културното многообразие и междукултурния диалог (стратегическа цел 1)

Европа 2020 — устойчив и приобщаващ растеж (приоритети 2 и 3)

Участници Области Инструменти и методи на работа Очаквани резултати и ориентировъчен график Държавите-членки: Проучване на начините и средствата за опростяване на процеса на заемане. Работна група от експерти от държавите-членки (ОМК) (16). Експертите набелязват добрите практики, свързани със всички въпроси от значение за мобилността на колекциите. 2011 г.—2012 г. Пакет от помагала за функционирането на държавните гаранции (включва основни насоки за добрите практики, модели и „ръководства за потребителите“). Наръчник с добри практики за националните органи по другите въпроси с отношение към темата. Държавите-членки и Комисията: Продължаване на цифровизацията на културното наследство, в т.ч. на кинематографичното наследство. До края на 2010 г. групата за размисъл на Комисията („комитет на мъдреците“) трябва да представи препоръки относно цифровизацията, съхранението на европейското културно наследство и онлайн достъпа до него в ерата на цифровите технологии. Доклад в края на 2010 г., последващи действия през 2011 г. Групата от експерти от държавите-членки по въпросите на цифровизацията и цифровото съхранение ще продължи работата си в областта на финансирането и управлението на Europeana след 2013 г. 2011 г.—2012 г. Комисията ще предложи до 2012 г. модел за устойчиво финансиране на Europeana в съответствие с Програмата в областта на цифровите технологии за Европа (17) и с нейното ключово действие № 15, както и със заключенията на Съвета от 10 май 2010 г. относно следващите стъпки на Europeana. (18). 2012 г. Членовете на експертната група по въпросите на киното (подгрупа „Кинематографично наследство“) обменят мнения и добри практики, свързани с действията, предприети в отговор на заключенията на Съвета от 18 ноември 2010 г. относно европейското кинематографично наследство, в т.ч. предизвикателствата на цифровата епоха (19). От 2011 г. нататък. Държавите-членки и Комисията: Въвеждане на Знака за европейско наследство (20). В тясно сътрудничество с европейското жури Комисията изготвя формулярите за кандидатстване и основните насоки за улесняване на процедурите за подбор и контрол. 2011 г.—2012 г. Първи подбор на обекти в условията на преходната процедура. 2013 г.—2014 г. Комисията: Превенция и борба с незаконния трафик на предмети на културата. В отговор на резултатите от текущото проучване на превенцията и борбата с незаконния трафик на предмети на културата (докладът се очаква в средата на 2011 г.) Комисията установява засилено сътрудничество между службите си. Създадената от Комисията в сътрудничество с държавите-членки група (или групи) (21) би могла да предложи пакет от помагала, който да включва общи насоки за добрите практики и етичен кодекс за необходимото старание в борбата с незаконния трафик и кражбите, въз основа на действащите документи и кодекси и при отчитане на приложимите инструменти на Съюза в тази област. 2012 г.—2013 г. Пакет от помагала за борба с незаконния трафик и кражбите. Комисията: Анализ на системите за оценяване на произведения на изкуството. Ще бъде осъществено сравнително проучване на системите за оценяване на произведения на изкуството, що се отнася до държавните гаранции, застраховките и поделянето на отговорност. Доклад през 2012 г.





Приоритет Д: Културата във външните отношения

Европейска програма за култура — поощряване на културата като жизненоважен елемент в международните отношения на Съюза (стратегическа цел 3)

Европа 2020 — използване на инструментите за външна политика

Участници Области Инструменти и методи на работа Очаквани резултати и ориентировъчен график Държавите-членки и Комисията: Разработване на стратегически подход и развиване на сътрудничеството. Председателствата на Съвета се приканват да преценят доколко е целесъобразно да се организира съвместна неофициална среща на висши служители от министерствата на културата и висши служители от министерствата на външните работи, отговарящи за културата, с цел да бъде разработен стратегически подход към културата в контекста на международните отношения и да се задълбочи сътрудничеството в тази област. Висшите служители определят сами работния си график, темите за обсъждане и очакваните резултати. 2011 г.—2014 г. Разработване на инструменти за обмен на информация. Като последващо действие от срещата на представители на ГД „Култура“ на министерствата на външните работи в Майорка през май 2010 г. Комисията предоставя интернет пространство за обмен на информация въз основа на договорения модел. Държавите-членки и Комисията редовно актуализират своето съдържание, за да може този инструмент да се използва като средство за практическо сътрудничество и обсъждане. Въвеждане на информационното средство през 2011 г. Държавите-членки и Комисията: Популяризиране на ратификацията и прилагане на Конвенцията на Юнеско от 2005 г. за опазване и насърчаване на многообразието от форми на културно изразяване. Продължаване на популяризирането на ратификацията и на целите на конвенцията в отношенията с трети държави. Продължаване на прилагането на конвенцията и включване на целите ѝ във всички свързани с нея европейски и национални политики. Постоянно. Комисията: Насърчаване на отношенията с трети държави в областта на културата. Организиране при необходимост на експертни групи, които да внесат нови елементи в обсъждането на даден въпрос и да улеснят разработването на стратегии за отношенията с трети държави в областта на културата. Тези експертни групи (22) ще бъдат приканени да обсъждат конкретни теми на регионална основа, например „Култура и съседство“ (евро-средиземноморското партньорство, източното партньорство, региона на река Дунав и т.н.), „Културата в бързо развиващите се икономики“ или „Култура и развитие“. От 2011 г. нататък при необходимост.





Приоритет Е: Статистика в областта на културата

Участници Области Инструменти и методи на работа Очаквани резултати и ориентировъчен график Държавите-членки и Комисията: Усъвършенстване на методологията на статистиката в областта на културата. Докладът на мрежата ESS-Net относно статистиката в областта на културата, предвиден за края на 2011 г., трябва да бъде последван от дискусия за това доколко са отчетени препоръките и за приоритетите и работните методи за в бъдеще. От 2012 г. нататък. Предложение за методологична рамка. Комисията: Усъвършенстване на информацията за статистиката в областта на културата. Ново издание на книгата на Евростат в джобен формат за статистиката в областта на културата. Издаване през 2011 г. Комисията: Подобряване на събирането на статистически данни за мобилността. Комисията създава работна група, която трябва да предложи съвместен метод за определяне на извадки за събиране на данни за мобилността на хората на изкуството и работещите в сферата на културата (23). 2012 г.—2013 г. Пакет от помагала за администрациите и културните институции за метода на извадки за данните в областта на мобилността.

(1) Принципите, свързани със създаването и функционирането на работните групи, са поместени в приложение II.

(2) По тази тема вж. заключенията на Съвета от 18 ноември 2010 г. относно ролята на културата в борбата срещу бедността и социалното изключване (док. 15448/10).

(3) Въз основа на препоръките, разработени през юни 2010 г. от работната група по линия на отворения метод на координация, относно взаимодействието между културата и образованието и по-специално художественото образование (работен план 2008—2010 г.).

(4) Съставът на групата е от решаващо значение за възприемане на резултатите от нейната работа в контекста на бъдещия работен цикъл на „Образование и обучение 2020“ (стратегическа рамка за европейско сътрудничество в областта на образованието и обучението); във връзка с това е препоръчително участието на експерти от министерствата на образоването. Групата ще се подпомага от компетентните служби на Комисията.

(5) ОВ L 394, 30.12.2006 г., стр. 10.

(6) Например: „Междукултурни градове“ (съфинасиран от Програма „Култура“), „Отворени градове“ (съфинасиран от Програма „Urbact II“) или мрежата „CLIP“ (Cities for local integration policies — Мрежа на градовете за местни политики за интеграция, съфинансирана от Европейска фондация за подобряване на условията на живот и труд).

(7) Принципите, свързани със създаването и функционирането на работните групи, са поместени в приложение II.

(8) Заключения на Съвета от 10 май 2010 г. относно приноса на културата за местното и регионалното развитие (ОВ C 135, 26.5.2010 г., стp. 15).

(9) „The entrepreneurial dimension of the cultural and creative industries“ (Предприемаческото измерение на КТИ), Utrecht School of the Arts, октомври 2010 г., „Access to finance activities of the European Creative Industry Alliance“ (Достъп до дейностите по финансиране на Европейския алианс на творческата индустрия), Jenny Tooth, януари 2010 г.

(10) COM(2010) 183 окончателен.

(11) COM(2010) 352 окончателен.

(12) Принципите, свързани със създаването и функционирането на работните групи, са поместени в приложение II.

(13) „Творческите партньорства“ между културата и сектори като образованието и обучението, бизнеса, научните изследвания или публичния сектор дават възможност за трансфер на творчески умения от културния сектор към други сектори.

(14) Секторните съвети по въпросите на заетостта и компетентностите на равнище ЕС обединяват ключови фактори от даден икономически сектор, в т.ч. представители на синдикатите и на организациите на работодателите или от сферата на образованието и обучението, както и представители на други сектори като тези с отговорности за икономическото развитие.

(15) ОВ L 95, 15.4.2010 г., стр. 1.

(16) Принципите, свързани със създаването и функционирането на работните групи, са поместени в приложение II.

(17) COM(2010) 245 окончателен/2.

(18) ОВ C 137, 27.5.2010 г., стр. 19.

(19) Док. 14711/10.

(20) При условие че бъде прието предложението за решение на Европейския парламент и на Съвета за предприемане на действие от страна на Европейския съюз за Знака за европейско наследство.

(21) Тъй като съчетаването на експертен опит в различни сфери е особено важно в тази област, в работната група ще участват експерти от министерствата на културата, музейни експерти, експерти представители на съдебните власти, митническите органи и службите за поддържане на обществения ред.

(22) Ако е необходимо, други служби на Комисията могат да вземат активно участие.

(23) Групата е съставена от членове на ESSnet и представители на пилотни проекти във въпросната област.